CELEX: 62010TN0533
Language: et
Date: 2010-11-24 00:00:00
Title: Kohtuasi T-533/10: 24. novembril 2010 esitatud hagi — DTS Distribuidora de Televisión Digital versus komisjon

29.1.2011   
            
            
               ET
            
            
               Euroopa Liidu Teataja
            
            
               C 30/44
            
         24. novembril 2010 esitatud hagi — DTS Distribuidora de Televisión Digital versus komisjon
   (Kohtuasi T-533/10)
   ()
   2011/C 30/80
   Kohtumenetluse keel: hispaania
   
      Pooled
   
   
      Hageja: DTS Distribuidora de Televisión Digital, SA (Tres Cantos, Madrid, Hispaania) (esindajad: advokaadid H. Brokelmann ja M. Ganino)
   
      Kostja: Euroopa Komisjon
   
      Hageja nõuded
   
   
               —
            
            
               tühistada komisjoni 20. juuli 2010. aasta otsus C(2010) 4925 lõplik ja
            
         
               —
            
            
               mõista kõik käesoleva menetlusega seonduvad kulud välja komisjonilt.
            
         
      Väited ja peamised argumendid
   
   Hageja käesolevas kohtumenetluses, kes on tasulise satelliittelevisiooni operaator, vaidlustab komisjoni 20. juuli 2010. aasta otsuse C(2010) 4925 „riigiabi kava C 38/2009 (ex NN 58/2009) kohta, mida Hispaania kavatseb rakendada ettevõtja Corporation de Radio y Televisión Española suhtes (RTVE)”, milles kõnealune kord selle 28. augusti 2009. aasta seadusega 8/2009 Corporación de Radio y Televisión Española rahastamise kohta muudetud vormis tunnistati kokkusobivaks ühisturuga, ilma et oleks tarvilik uurida selle rahastamisvahendeid.
   Hageja väidab, et komisjon ei saa lubada kõnealuse riigiabi kava rakendamist, ilma et ta oleks uurinud äsja mainitud seadusega kehtestatud rahastamisvahendeid ja täpsemalt 1,5 % suurust maksu tasulise televisiooniteenuse osutajate kogu tegevustulult.
   Oma nõuete toetuseks tugineb hageja järgmistele väidetele:
   
               —
            
            
               komisjon rikkus õigusnorme lubades rakendada kohtuvaidluse esemeks olevat abi, ilma et ta oleks uurinud selle rahastamise viisi. Selles osas väidab hageja, et väljakujunenud kohtupraktika kohaselt ei saa abi uurimist eraldada selle rahastamisvahendite uurimisest, kui viimane on abi lahutamatuks osaks ning et käesolevat kohtuasja puudutavas on 1,5 % suurune maks tasulise televisiooniteenuse osutajate kogu tegevustulult abikava lahutamatuks osaks, mistõttu komisjon oleks pidanud seda uurima abiga koos;
            
         
               —
            
            
               komisjon rikkus ELTL artikli 106 lõiget 2 lubades rakendada riigiabi kava, mis ei ole kooskõlas proportsionaalsuse põhimõttega, sest seda rahastavad maksud tingivad konkurentsi tõsise moonutamise saadete turul ning televaatajate alamturul ja seda vastuolus ühise huviga;
            
         
               —
            
            
               rikutud on ELTL artikleid 49 ja 63. Hageja on seisukohal, et komisjon on rikkunud neid sätteid, kuivõrd selle abikava rahastamise viis, mille rakendamist ta lubas, piirab asutamisvabadust ning kapitali vaba liikumist, sest see muudab kõnealuste vabaduste kasutamise tasulise televisiooni operaatorite ja teiste muudes liikmesriikides asutatud investorite jaoks vähem huvitavaks.